Размова ў Прэс-клубе стала чарговым этапам абмеркавання беларускага блогерскага казуса. Свае меркаванні агучылі Севярын Квяткоўскі, Віталь Цыганкоў, Юлія Чарняўская , Аляксандр Найдзёнаў, Віталь Навіцкі, Ася Паплаўская, Таццяна Курбат, Стась Карпаў, па скайпе далучыўся Віктар Малішэўскі. Цікава, што ўсе спікеры маюць непасрэдную сувязь са СМІ: працавалі ці працуюць журналістамі і паралельна вядуць свой блог. Калі казаць шчыра, то гэтыя людзі больш падпадаюць пад азначэнне “лідары меркаванняў”, бо і самі не заўжды вераць у сваю блогерскую карму.